আমেরিকায় খুন ভারতীয় যুবক!

ওয়েব ডেস্ক : প্রকাশ্য়ে প্রস্রাব করতে নিষেধ করেছিলেন। সেই ‘অপরাধে’ এক ভারতীয়কে যুবককে (Indian Youth) খুন (Murder) করার অভিযোগ উঠল আমেরিকার (America) এক ব্যক্তির বিরুদ্ধে। শনিবার এমনই এক চাঞ্চল্যকর ঘটনা ঘটেছে ক্যালিফোর্নিয়াতে (California)। এই ঘটনায় মার্কিন যুক্তরাষ্ট্রে ফের সাধারণ মানুষের নিরাপত্তা নিয়ে প্রশ্ন উঠে গিয়েছে।

সূত্রের খবর, মৃত ওই ভারতীয় যুবকের নাম কপিল। তিনি হরিয়ানার কালান গ্রামের বাসিন্দা। আমেরিকায় (America) তিনি নিরাপত্তারক্ষী হিসাবে কাজ করতেন। এই ঘটনা নিয়ে নিহত যুবকের গ্রামের পঞ্চায়েত প্রধান সুরেশ কুমার জানান, পাবলিক স্পেসে আমেরিকার এক ব্যক্তি প্রস্রাব করছিলেন। দেখতে পেয়ে তা করতে নিষেধ করেছিলেন তিনি। কিন্তু পাল্টা রেগে গিয়ে ভারতীয় যুবকের উপর ওই ব্যক্তি গুলি চালান। যার জেরে মৃত্যু হয় ওই যুবকের।

আরও খবর : আগামীকাল গঙ্গা জলচুক্তি নিয়ে বৈঠকে বসবে ভারত-বাংলাদেশ

জানা গিয়েছে, কপিল ছিলেন এক কৃষক পরিবারের সন্তান। ২০২২ সালে পানামার জঙ্গল পার করে। এর পরে মেক্সিকো বর্ডার টপকে বেইনিভাবে আমেরিকায় প্রবেশ করেছিলেন তিনি। এর জন্য তাঁর পরিবারকে খরচ করতে হয়েছিল ৪৫ লক্ষ টাকা। এর পরে মার্কিন পুলিশের হাতে গ্রেফতারও হয়েছিলেন তিনি।

গ্রেফতারির পর আইনি সাহায্যে মুক্তি পেয়েছিলেন তিনি। কিন্তু তার পর আর দেশে ফেরেননি। সেখানেই বাস করতে শুরু করেছিলেন তিনি। আমেরিকায় (America) থাকা কপিলের আত্মীয়তা তাঁর পরিবারকে এই মৃত্যুর কথা জানিয়েছেন। এই ঘটনায় কমিলের পরিবার ভেঙে পড়েছেন বলে জানিয়েছেন গ্রামের প্রধান। তিনি আরও জানিয়েছেন, কপিলের দেঙ ভারতে ফিরিয়ে আনার জন্য ডেপুটি কমিশনারের কাছে আবেদন জানানো হবে।